Դեռ առավոտից գործարանի աշխատողները հավաքվել էին նախագահի նստավայրի մոտ։ Մոտ մեկ ժամ սպասելուց հետո ցուցարարներին տեղեկացրին, որ Էներգետիկայի և բնական պաշարների նախարարը պատրաստ է ընդունել օրվա երկրորդ կեսին, նաիրիցիների սպասելիքները, սակայն, մեծ չէին։ Հիշում են՝ Երվանդ Զախարյանը դեռ նոյեմբերին իրենց խոստացել էր, որ հասանելիք գումարները կստանան մինչև այդ ամսվա 20-ը։